“Paxtakor” “Koppa Karnevale” musobaqasida “Napoli”ga mag‘lub bo‘ldi

“Paxtakor” klubi tarbiyalanuvchilari Coppa Carnevale (“Koppa Karnevale”) musobaqasidagi ilk uchrashuvda mag‘lubiyatga uchradi, deb xabar beradi “Uff.uz”.

Toshkentlik yosh futbolchilar birinchi uchrashuvda “Napoli”ga to‘qnash keldi va 1:3 hisobida imkoniyatni boy berdi. Suhrob Nurulloyev “sherlar”ning yagona goliga mualliflik qildi.
“Paxtakor” endi 4-fevral kuni “LIAK Nyu York” jamoasi bilan o‘ynaydi. Guruhdagi so‘nggi bellashuv esa 6-fevral kuni “Verona”ga qarshi o‘tkaziladi.